ΚΑΝΟΝΙΣΜΌΣ (ΕΕ) αριθ. 280/2013 ΤΗΣ ΕΠΙΤΡΟΠΉΣ της 22ας Μαρτίου 2013 για την τροποποίηση του κανονισμού (ΕΚ) αριθ. 62/2006 σχετικά με την τεχνική προδιαγραφή διαλειτουργικότητας για το υποσύστημα τηλεματικών εφαρμογών στη μεταφορά φορτίων του συμβατικού διευρωπαϊκού σιδηροδρομικού συστήματος (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 2008/57/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 2008, σχετικά με τη διαλειτουργικότητα του κοινοτικού σιδηροδρομικού συστήματος (1), και ιδίως το άρθρο 6 παράγραφος 1, Εκτιμώντας τα ακόλουθα: (1) Το άρθρο 4β του κανονισμού (ΕΚ) αριθ. 62/2006 της Επιτροπής, της 23ης Δεκεμβρίου 2005, σχετικά με την τεχνική προδιαγραφή διαλειτουργικότητας για το υποσύστημα τηλεματικών εφαρμογών στη μεταφορά φορτίων του συμβατικού διευρωπαϊκού σιδηροδρομικού συστήματος (2), προβλέπει ότι ο Ευρωπαϊκός Οργανισμός Σιδηροδρόμων επικαιροποιεί τα έγγραφα που αναφέρονται στο παράρτημα Α του κανονισμού (ΕΚ) αριθ. 62/2006 με βάση αιτήματα αλλαγών που έχουν επικυρωθεί πριν από τις 13 Μαΐου 2012. (2) Η Επιτροπή έλαβε τη σύσταση ERA/REC/06a-2012/INT του Ευρωπαϊκού Οργανισμού Σιδηροδρόμων της 24ης Ιουλίου 2012 για να ενημερώσει το παράρτημα Α του κανονισμού (ΕΚ) αριθ. 62/2006, προκειμένου να γίνεται αναφορά στα τεχνικά έγγραφα που έχουν τροποποιηθεί σύμφωνα με τη διαδικασία διαχείρισης μεταβολής («τελική γραμμή βάσης 5.2»). (3) Ως εκ τούτου, ο κανονισμός (ΕΚ) αριθ. 62/2006 πρέπει να τροποποιηθεί αναλόγως. (4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί δυνάμει του άρθρου 29 παράγραφος 1 της οδηγίας 2008/57/ΕΚ, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα Α του κανονισμού (ΕΚ) αριθ. 62/2006 αντικαθίσταται από το κείμενο που επισυνάπτεται ως παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 22 Μαρτίου 2013.

[Source: multi_eurlex | Tokens: 1976]